দ্য ক্রুডস
দ্য ক্রুডস হলো ২০১৩ সালের একটি হাস্যরসাত্মক অ্যাডভেঞ্চারধর্মী মার্কিন কম্পিউটার-অ্যানিমেটেড চলচ্চিত্র, যার প্রযোজক ড্রিম ওয়ার্কস অ্যানিমেশন এবং সম্প্রচারকারী হলো টুয়েন্টিয়েথ সেঞ্চুরি স্টুডিওজ। চলচ্চিত্রটি রচনা করেছেন কির্ক ডি মিক্কো এবং পরিচালনা করেছেন ক্রিস স্যান্ডার্স। চলচ্চিত্রটিতে কণ্ঠ দিয়েছেন নিকোলাস কেজ, এমা স্টোন, রায়ান রেইনল্ডস, ক্যাথারিন কেইনার, ক্লার্ক ডিউক এবং ক্লোরিস লিচম্যান। ফিল্মটির প্রিমিয়ার ভার্সন ২০১৩ সালের ১৫ ফেব্রুয়ারি, ৬৩ তম বার্লিন আন্তর্জাতিক চলচ্চিত্র উৎসবে প্রদর্শিত হয়েছিল। এটি ২০১৩ সালের ২২ মার্চ মার্কিন যুক্তরাষ্ট্রে প্রকাশিত হয়েছিল। বিতরণ চুক্তির অংশ হিসাবে, ২০১২ সালে প্যারামাউন্ট পিকচার্সের সাথে বিতরণ চুক্তির সমাপ্তির পরে, এটি ২০ শতাব্দী ফক্স দ্বারা বিতরণ করা প্রথম ড্রিম ওয়ার্কস অ্যানিমেশন চলচ্চিত্র ছিল। দ্য ক্রুডস সাধারণত ইতিবাচক পর্যালোচনা পেয়েছিল এবং বক্স অফিসে সাফল্য হিসাবে প্রমাণিত হয়েছে। $১৩৫-১৭৫ মিলিয়ন ডলার বাজেটের ছবিটি $৫৮৭ মিলিয়ন ডলারের বেশি আয় করেছে। এটি সেরা অ্যানিমেটেড ফিচারের জন্য একাডেমি পুরস্কার এবং সেরা অ্যানিমেটেড ফিচার চলচিত্রের জন্য একটি শ্রেষ্ঠ অ্যানিমেটেড চলচ্চিত্র বিভাগে গোল্ডেন গ্লোব পুরস্কার মনোনীত হয়েছিল । ছবিটি একটি নতুন ফ্র্যাঞ্চাইজি চালু করেছে। একটি টেলিভিশন সিরিজ, ডন অফ দ্য ক্রডস, যা ২০১৫ সালের ২৪ ডিসেম্বর নেটফ্লিক্সে আত্মপ্রকাশ করেছিল। দ্য ক্রডস: এ নিউ এজ, শিরোনামে জোয়েল ক্রফোর্ড পরিচালিত একটি সিক্যুয়েল ২০২০ সালের ২৫ নভেম্বর প্রকাশিত হয়েছিল।